b'\n_START_ARTICLE_\nFinale Stanleyjevega pokala 1919\n_START_SECTION_\nPoti do finala\n_START_PARAGRAPH_\nCanadiensi so dobili prvo polovico rednega dela sezone 1918/19, medtem ko je drugo polovico dobil Ottawa Hockey Club. Za dolo\xc4\x8ditev prvaka lige NHL je bila tako potrebna kon\xc4\x8dnica, ki se je igrala na 4 zmage (oz. po modelu best-of-seven). Montreal je v kon\xc4\x8dnici zmagal z izidom 4-1 v zmagah._NEWLINE_Na drugi strani je PCHA mo\xc5\xa1tvo Seattle Metropolitans sezono 1919 kon\xc4\x8dalo na drugem mestu z 11 zmagami in 9 porazi. Prvo mesto je zasedlo mo\xc5\xa1tvo Vancouver Millionaires z 12 zmagami in 8 porazi. Mo\xc5\xa1tvi sta se nato sre\xc4\x8dali v dvotekemski kon\xc4\x8dnici, v kateri je odlo\xc4\x8dalo skupno razmerje zadetkov. Seattle je prvo tekmo dobil z 6-1, medtem ko je na drugi tekmi slavil Vancouver z 4-1, kar ni bilo dovolj za napredovanje, ker je bil skupni izid 7-5 v prid Seattla.\n_START_SECTION_\nSerija\n_START_PARAGRAPH_\nVse tekme so bile odigrane v dvorani Seattle Ice Arena. Zaradi odstopanj med pravili obeh lig so bila pravila lige PCHA uporabljena na prvi, tretji in peti tekmi, medtem ko so na drugi in \xc4\x8detrti tekmi igrali pod pravili lige NHL. Na peti tekmi so sicer zares uporabljali pravila lige NHL, ker se je peta tekma \xc5\xa1tela kot ponovitev \xc4\x8detrte, ki se je kon\xc4\x8dala neodlo\xc4\x8deno.\n_START_SECTION_\nOdpoved\n_START_PARAGRAPH_\n\xc5\xa0esta in odlo\xc4\x8dilna tekma je bila napovedana za 1. april, a je nekaj igralcev iz obeh mo\xc5\xa1tev resno zbolelo za \xc5\xa1pansko gripo, ki je tedaj razsajala. Lalonde, Hall, Coutu, Berlinguette in McDonald so bili s temperaturami med 38 in 41 \xc2\xb0C sprejeti v bolni\xc5\xa1nico ali pa so le\xc5\xbeali bolni v postelji. \xc5\xa0esta tekma je bila tako odpovedana samo 5 ur in pol pred za\xc4\x8detkom. Kendall je dejal, da prepu\xc5\xa1\xc4\x8da pokal Seattlu, ki je imel v seriji bolj\xc5\xa1e razmerje v zadetkih, a je Pete Muldoon, direktor-trener mo\xc5\xa1tva Seattle Metropolitans, odklonil pokal, ker je videl, da je postavo Canadiensov prizadela katastrofalna bolezen. Kendall je vpra\xc5\xa1al, \xc4\x8de naj Canadiensi potemkatem uporabijo igralce iz mo\xc5\xa1tva Victoria Aristocrats, a ga je predsednik lige PCHA Frank Patrick zavrnil._NEWLINE_Pet dni kasneje je Joe Hall umrl za plju\xc4\x8dnico, ki jo je prinesla gripa. Pogreb je potekal 8. aprila v Vancouvru, udele\xc5\xbeila se ga je ve\xc4\x8dina soigralcev. Halla so sicer pokopali v Brandonu, Manitoba. Bolezen je zadela tudi lastnika Canadiensov Georga Kendalla. Ko se je njegovo stanje poslab\xc5\xa1alo, ga je pri\xc5\xa1la iz Montreala obiskat tudi \xc5\xbeena. Zdelo se je, da si je opomogel, in so ga izpustili iz bolni\xc5\xa1nice, a si ni nikoli zares opomogel in je nekaj let kasneje umrl._NEWLINE_Leta 1919 ni bilo nobenega uradnega zmagovalca Stanleyjevega pokala in zato tudi ni bilo ni\xc4\x8d vrezano na pokal. Kakorkoli, ko so pokal na novo oblikovali leta 1948, so mu dodali nov obro\xc4\x8d z mo\xc5\xa1tvi, ki svojih imen niso vrezala na pokal, in dodan je bil tudi naslednji napis:'